### Beslutning

Forslaget blev på byrådsmødet den 28. april 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Hvis man er narkoman, har man et misbrug døgnet rundt, der ikke altid passer ind i et stofindtagelsesrums nuværende åbningstider. Et stofindtagelsesrum er med til at redde menneskeliv, hjælpe narkomaner ud af deres misbrug og skabe tryggere offentlige rum for borgerne generelt.

Derfor forslå SF at stofindtagelsesrummets åbningstider udvides. Nu er der åbent hver dag fra 8.00 til 15.00. Udvidelsen af åbningstiden skal ske i dialog med brugerne, Kirkens Korshær og forvaltningen.

Ligeledes skal der i højere grad tilknyttes sundhedsfagligt personale og en misbrugsmedarbejder.

Baggrund

For at hjælpe borgere med misbrug har vi i [adresse], som i andre større danske byer, et stofindtagelsesrum (fixerum) med et tilknyttet sundhedsrum.

I stofindtagelsesrummet kan man indtage stoffer i sundhedsforsvarlige rammer. I sundhedsrummet kan udsatte få basal sundhedspleje, som fx sårpleje. Her kan man også få en sundhedsfaglig henvisning til egne læge, ligesom det er muligt at få kvalificeret hjælp til at komme i behandling for misbrug.

Et stofindtagelsesrum forebygger sygdomme og overdoser hos borgere med et narkotisk misbrug. Det har samtidig en positiv effekt på lokalomra°det med fx færre efterladte brugte kanyler på gaden eller narkomaner, der indtager stoffer i baggårde eller trappeopgange.

Ifølge Kirkens Korshær var der i april 2020 1.500 til 1.700 stofindtag om måneden og omkring 150 faste brugere.

[adresse] ligger på [adresse] på [adresse] 15, 8000 [adresse] og drives af Kirkens Korshær.

Stillet af SF’s byrådsgruppeThomas Sten Kjær, Ronny Henriksen, Signe Nissen og Mik Holm (ordfører på sagen)

**Indstilling fra Magistratsafdelingen for Sociale Forhold og Beskæftigelse**

****Svar på budgetforslag fra SF om udvidede åbningstider i stofindtagelsesrum.****

### Resumé

Byrådet udbad sig, på byrådsmødet d. 20. januar 2021, en besvarelse af SF’s budgetforslag om udvidede åbningstider i stofindtagelsesrummet. Dette med henblik på at forslaget belyses forinden de kommende budgetforhandlinger.

På baggrund af SF’s budgetforslag, der indeholder tre elementer, beskrives tre modeller for udvidelse af åbningstider. Desuden beskrives udvidelse af den sundhedsfaglige indsats i sundhedsrummet og styrkelse af brobygning til rusmiddelbehandlingen.

Implementering af en udvidelse af tilbuddet, som beskrevet nedenfor, vil betyde en væsentlig budgetforøgelse.

### Indstilling

Det indstilles:

At 1) byrådet tager nedenstående belysning af SF’s budgetforslag om udvidede åbningstider i stofindtagelsesrum til efterretning.

### Sagens forløb

20-01-2021 Aarhus Byråd

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 20. januar 2021 om magistratsbehandling af forslaget.

Sagen bedes tilbagesendt byrådet via Magistraten.

 06-04-2021 Teknik og Miljø
Budgetforslag besvaret med indstilling fra Magistratsafdelingen for Sociale Forhold og Beskæftigelse.
 15-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-04-2021 Magistraten
Fremsendes til [adresse] med bemærkning, at Magistraten i mødet den 19. april 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 6. april 2021.
 28-04-2021 [adresse]
Forslaget blev på byrådsmødet den 28. april 2021 henvist til Magistraten med henblik på at indgå i budgetdrøftelserne for 2022.